ТӀаккха АллахӀа Айюбан хала цамгар яийитира, цамгар бахьнехь иза меттах ца хьалора. Пайхамар витира массо а гергарчу наха, зуда йоцучо, иза собарца хьожуш яра шен цомгашчу майрачуьнга. ТӀаккха Айюба хастам бира АллахӀан, Цуьнан лааман къера вара иза. ШайтӀано гӀалахь эладит даржийра, Айюбан ноткъанаш йина чевнаш гӀалин кхечу бахархошна тӀеевр ю аьлла, гӀалахоша эккхийра Айюб шен зудчуьнца гӀалара. Зудий-майрий охьахевшира гӀалан йистте. ВорхӀ шарахь, шен цамгар йоллушехь, Айюба цкъан а арз ца дира шен хьолах. ШайтӀа гӀиртира Айюбан зудчуьнга иза витийта, амма аьтту ца белира.